CELEX: 31983R0231
Language: el
Date: 1983-01-28 00:00:00
Title: Κανονισμός (ΕΟΚ) αριθ. 231/83 της Επιτροπής της 28ης Ιανουαρίου 1983 για την τροποποίηση του κανονισμού (ΕΟΚ) αριθ. 3508/82 σχετικά με μερικές τιμές απόσυρσης στον τομέα των αλιευτικών προϊόντων

Avis juridique important

|

31983R0231

Κανονισμός (ΕΟΚ) αριθ. 231/83 της Επιτροπής της 28ης Ιανουαρίου 1983 για την τροποποίηση του κανονισμού (ΕΟΚ) αριθ. 3508/82 σχετικά με μερικές τιμές απόσυρσης στον τομέα των αλιευτικών προϊόντων  

Επίσημη Εφημερίδα αριθ. L 027 της 29/01/1983 σ. 0028 - 0028

***** ΚΑΝΟΝΙΣΜΟΣ (ΕΟΚ) αριθ. 231/83 ΤΗΣ ΕΠΙΤΡΟΠΗΣ  της 28ης Ιανουαρίου 1983  για την τροποποίηση του κανονισμού (ΕΟΚ) αριθ. 3508/82 σχετικά με μερικές τιμές απόσυρσης στον τομέα των αλιευτικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως της αγοράς στον τομέα των προϊόντων αλιείας (1), και ιδίως το άρθρο 12 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3508/82 της Επιτροπής της 23ης Δεκεμβρίου 1982 (2) καθόρισε μεταξύ άλλων τις τιμές απόσυρσης στον τομέα της αλιείας· ότι μετά από εξακρίβωση παρατηρήθηκε ότι, λόγω λαθών μεταγραφής, ορισμένες τιμές δεν αντιστοιχούν με τις τιμές που εξέδωσε η Επιτροπή·  ότι ορισμένες οργανώσεις παραγωγών μπόρεσαν, καλόπιστα, να εφαρμόσουν τιμή απόσυρσης χαμηλότερη από την τιμή που εξέδωσε η Επιτροπή· ότι είναι απαραιτητο να τηρείται η τιμή απόσυρσης για να καταβάλουν τα Κράτη μέλη τις εξισωτικές πληρωμές· ότι, επομένως, πρέπει να μη δημιουργηθούν δυσκολίες στις οργανώσεις παραγωγών, όσον αφορά την τήρηση της τιμής αυτής κατά την περίοδο πριν από τη διόρθωση των λαθών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3508/82 διορθώνεται ως εξής:  α) Παράρτημα IV:  - στη γερμανική, δανική και ολλανδική έκδοση:  για το είδος «Ακανθίαι», ολόκληρος ιχθύς, κατηγορία νωπότητας Α, μέγεθος 3, ο αριθμός 294 αντικαθίσταται από τον 284·  - στη δανική έκδοση:  για το είδος «Αντσούγιες», ολόκληρος ιχθύς, κατηγορία νωπότητας Α, μέγεθος 2, ο αριθμός 308 αντικαθίσταται από τον 368 ·  - στην ιταλική έκδοση:  για το είδος «Σαρδέλες Ατλαντικού», ολόκληρος ιχθύς, κατηγορία νωπότητας Β, μέγεθος 2, ο αριθμός 163 αντικαθίσταται από τον 160.  β) Παράρτημα V:  - στη δανική έκδοση:  για το είδος «μπακαλιάρος», στο σημείο αριθ. 7, ιχθύς χωρίς εντόσθια μετά κεφαλής, κατηγορία νωπότητας εξαιρετική, Α, μέγεθος 3, ο αριθμός 1 748 αντικαθίσταται από τον 1 248.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Μετά από αίτηση των οργανώσεων παραγωγών, εφαρμόζεται για την περίοδο από την 1η έως τις 29 Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιανουαρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 379 της 31. 12. 1981, σ. 1.  (2) ΕΕ αριθ. L 368 της 28. 12. 1982, σ. 18.